

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

***NR. 61607/16.10.2025***

***Proiect***

 **HOTĂRÂREA Nr.....................**

***Privind aprobarea taxelor şi tarifelor ce vor fi aplicate de***

***Serviciul Public Administraţia Domeniului Public Satu Mare***

***începând cu 01.01.2026***

Consiliul local al Municipiului Satu Mare,

Analizând proiectul de hotărâre înregistrat sub nr. ......................................., referatul de aprobare al Primarului Municipiului Satu Mare, înregistrat sub nr. 61610/16.10.2025 in calitate de iniţiator, raportul de specialitate al Serviciului Public Administrația Domeniului Public Satu Mare înregistrat sub nr.11402/16.10.2025 raportul de specialitate al Directorului executiv al Directiei Economice din cadrul aparatului de specialitate al primarului , înregistrat cu nr. 62431/21.10.2025 și avizele comisiilor de specialitate ale Consiliului Local al Municipiului Satu Mare.

În acord cu prevederile art. 484 și art. 485 alin. (1) lit. a), lit. b) şi lit. f), din Legea nr. 227/ 2015 privind Codul fiscal, cu modificarile si completarile ulterioare, ale art. 30 din Legea nr. 273/29.06.2006 privind finanţele publice locale, cu modificările şi completările ulterioare.

Având în vedere adresa Serviciului Public Administrația Domeniului Public Satu Mare nr.11403/16.10.2025 înregistrata la Primăria satu mare sub nr.61616/16.10.2025.

Raportat la prevederile art. 7 alin. (1), alin. (2) din Legea nr. 52/2003 privind transparent decizionala în administrația publică, republicată , cu modificările si completările ulterioare.

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare.

 În conformitate cu prevederile art. 129 alin. (2) lit. b) coroborat cu alin. (4) lit. c), din OUG nr. 57/2019 privind Codul administrativ , cu modificările și completările ulterioare .

În temeiul prevederilor art. 139 alin. (3) lit. c) și prevederile art. 196 alin. (1) lit. a) din OUG nr. 57/2019 privind Codul administrativ , cu modificările și completările ulterioare .

Adoptă prezenta ,

**H O T Ă R Â R E :**

**Art.1.**Se aprobă taxele şi tarifele ce vor fi aplicate de *Serviciul Public Administraţia Domeniului Public Satu Mare* începând cu **01.01.2026**, conform anexei , care face parte integrantă din prezenta hotărâre.

**Art. 2.** Prezenta hotărâre abrogă la Hotărârea Consiliului Local Satu Mare nr. 397/19.12.2024 privind aprobarea taxelor şi tarifelor ce vor fi aplicate de Serviciul Public Administraţia Domeniului Public Satu Mare începând cu 01.01.2026.

**Art.3.** Cu ducerea la îndeplinire a prezentei hotărâri se încredinţează Primarul Municipiului Satu Mare prin Serviciul Public Administraţia Domeniului Public Satu Mare.

**Art.4.**Prezenta hotărâre se comunică, prin intermediul secretarului general al Municipiului Satu Mare, în termenul prevăzut de lege, Primarului Municipiului Satu Mare, Instituţiei Prefectului Judeţului Satu Mare , Serviciului Public Administraţia Domeniului Public Satu Mare, Directorului executiv al Direcției Economice din cadrul Primăriei Municipiului Satu Mare  şi se aduce la cunoştinţă publică.

**INIŢIATOR PROIECT**

**PRIMAR**

**KERESKÉNYI GÁBOR**

 **AVIZAT,**

 **SECRETAR GENERAL**

 **MIHAELA MARIA RACOLȚA**

Red/dact Boitor Zs.